林說 (明朝)

林説（），字傅公，福建莆田縣人。明末文人。

生平
弱冠入泮，崇禎十五年（1642年），以《書經》中式壬午科福建鄉試第五名舉人（經魁）。次年，因避嫌未參加癸未會試。崇禎十七年（1644年），李自成破京師。弘光元年（1645年），清軍下江南，弘光朝廷覆滅。隆武二年（1646年），福京亦陷落。九月，林説遁入山林。其時剃髮令嚴酷，林説作別親友，絕食而死。（明）謝杲撰，稿本《節義錄》：林説，字傅公，莆田縣人。弱冠遊泮宫，崇禎壬午書經魁鄉試第五名。癸未避嫌未試。南宫變，甲申、乙酉終日號哭，曰：「不能一革褁尸，死鋒鏑下，豈不負此七尺軀，罔稱鬚眉男子。」丙戌秋九月，咏花蘂夫人詩曰：「君王城上樹降旗，妾在宫中那得知。十四萬人齊觧甲，更無一个是男児。」遯入深林。時薙髪令峻，踪跡難掩，作字禀父母，目子弟，訣親知，不復粒食，越十餘日卒。

參考文獻

Category:明朝詩人
Category:莆田人
Y
Category:死于绝食的南明人物